  Майя Бывальцева Вормонлы 75 ар тырмемен валче Россиын Быдӟым Атыкай ожысь ветеранъёслы 75 сюрс манетэн но фронт мышкын ужамъёслы 50 сюрс манетэн юрттэт сётозы. Ветеранъёсын но атыкай мылкыд пыӵатонъя огазеяськонъёслэн ыстэм муртъёсынызы пумиськонын со сярысь кунлэн азьмуртэз Владимир Путин вераз, ивортэ Кремльлэн пресс-службаез. Асьмелэн Вормонлы 75 ар, соин ик ми – мон малпасько, со умой но калык сое валалоз, - со лыдпусэн герӟаськем юрттэт сётомы: Быдӟым Атыкай ожысь ветеранъёслы но соосын артэ пуктэм категориослы быдэн 75 сюрс манет висъяломы но быдэн 50 сюрс манетэн - фронт мышкын ужамъёслы Владимир Путин, Росси Федерацилэн азьмуртэз Азьвыл аръёсы ветеранъёс 10 сюрс манетэн но фронт мышкын ужамъёслы 5 сюрс манетэн сётъязы Удмуртиысь калыклы мерлыко юрттэт сётонъя но ужъя министерство ивортэмъя, 2020-тӥ ар кутсконлы элькунамы 14 сюрс 44 кузя Быдӟым Атыкай ожысь ветеранъёс но сӧсыръёс уло, со пӧлын: - Быдӟым Атыкай оже пыриськемъёс но сӧсырмемъёс – 263 адями; - фашистъёслэн концлагерьёсазы шедьылэм быдэ вуымтэос – 66 адями; - «Житель блокадного Ленинграда» пусэн пусъемъёс – 45 адями; - бырыны шедем (кулэм) оже пыриськемъёслэн но сӧсырмемъёслэн палкышнооссы – 3 сюрс 214 адями; - фронт мышкын ужамъёс – 10 сюрс 456 адями. Тодэ вайытом, Росси азьмуртлэсь Быдӟым Атыкай ожысь ветеранъёслы улон инты сётон сярысь косэтсэ (указ) быдэстон улсын Удмуртиын 2 сюрс 918 ветеранъёс но бырыны шедем (кулэм) оже пыриськемъёслэн но сӧсырмемъёслэн семьяоссылэн ёзчиоссы улон инты басьтӥзы. Кулэяськисьёслэсь черод ӧвӧл ни.  Тегъёс: Мерлык ВладимирПутин Удмуртия коньдон ВормонНунал БыдӟымАтыкайож ветеранъёс Мерлыкополитикаяноужъяминистерство 100ар  